Likumprojekts

Grozījumi Patvēruma likumā

Izdarīt Patvēruma likumā (Latvijas Vēstnesis, 2016, 2 nr.) šādus grozījumus:

1. Papildināt 12.pantu ar trešo daļu šādā redakcijā:

„ (3) Patvēruma meklētāja veselības stāvokļa pārbaudes un sanitārās apstrādes, kā arī to rezultātu reģistrēšanas kārtību nosaka Ministru kabinets.”

2. Izslēgt 22.panta otrās daļas otro teikumu.

3. Izteikt 53.pantu šādā redakcijā:

“**53.pants** **Bēgļa vai alternatīvo statusu ieguvušas personas finansiālais atbalsts**

1. Bēglim vai alternatīvo statusu ieguvušai personai ir tiesības saņemt:
2. vienreizējo finansiālo atbalstu;
3. pabalstu uzturēšanās izmaksu segšanai (turpmāk – pabalsts).
4. Bēglim ir tiesības saņemt pabalstu 10 mēnešus un personai, kurai piešķirts alternatīvais statuss, - septiņus mēnešus.

(3) Pabalstu bēglim vai alternatīvo statusu ieguvušai personai darbspējīgā vecumā (personas dzīves posms no 15 gadu vecuma līdz valsts vecuma pensijas piešķiršanai nepieciešamajam vecumam) piešķir un izmaksā, ja persona atbilst vienam no šādiem nosacījumiem:

1) strādā (ir uzskatāma par darba ņēmēju vai pašnodarbināto saskaņā ar likumu “[Par valsts sociālo apdrošināšanu](http://likumi.lv/ta/id/45466-par-valsts-socialo-apdrosinasanu)”), pabalstu izmaksājot ne ilgāk par trīs mēnešiem kopš darba ņēmējs vai pašnodarbinātā statusa iegūšanas;

2) nestrādā (nav uzskatāma par darba ņēmēju vai pašnodarbināto saskaņā ar likumu “[Par valsts sociālo apdrošināšanu](http://likumi.lv/ta/id/45466-par-valsts-socialo-apdrosinasanu)”), ir reģistrējusies Nodarbinātības valsts aģentūrā, izņemot šā panta ceturtajā daļā minētos gadījumus, tai ir bezdarbnieka statuss un tā pilda bezdarbnieka pienākumus.

(4) Nodarbinātības valsts aģentūrā nav jāreģistrējas personai:

1) kurai Veselības un darbspēju ekspertīzes ārstu valsts komisija ir noteikusi I vai II invaliditātes grupu;

2) kura iegūst izglītību klātienē Latvijas vispārējās, profesionālās, augstākās vai speciālās izglītības iestādē.

(5) Pabalstu neizmaksā par laika periodu, kad persona:

1) atrodas ieslodzījuma vietā, izņemot brīvības atņemšanas soda izciešanu atklātā cietumā;

2) atrodas ilgstošas sociālās aprūpes vai sociālās rehabilitācijas institūcijā, kurā pakalpojumu pilnībā finansē no valsts vai pašvaldības budžeta.

(6) Vienreizējo finansiālo atbalstu bēglim un personai, kurai piešķirts alternatīvais statuss, piešķir un izmaksā Pārvalde, ja iesniegums minētā pabalsta saņemšanai iesniegts viena mēneša laikā no dienas, kad pieņemts lēmums par bēgļa vai alternatīvā statusa piešķiršanu, un persona neatrodas šā panta piektajā daļā minētajās iestādēs vai institūcijās. Pārvaldes amatpersona lēmumu par vienreizējā finansiālā atbalsta izmaksu pieņem vienas nedēļas laikā no dienas, kad bēglis vai alternatīvo statusu ieguvusī persona Pārvaldē personīgi ir iesniegusi iesniegumu vienreizēja finansiālā atbalsta saņemšanai.

(7) Pabalstu bēglim un personai, kurai piešķirts alternatīvais statuss, piešķir un izmaksā Valsts sociālās apdrošināšanas aģentūra.

(8) Pabalstu bēglim un personai, kurai piešķirts alternatīvais statuss, piešķir no iesnieguma saņemšanas dienas Valsts sociālās apdrošināšanas aģentūrā, ja iesniegums par pabalsta piešķiršanu iesniegts sešu mēnešu laikā no dienas, kad pieņemts lēmums par bēgļa vai alternatīvā statusa piešķiršanu.

(9) Ja alternatīvo statusu ieguvušai personai, kura ir saņēmusi vienreizējo finansiālo atbalstu un pabalstu, piešķir bēgļa statusu, tai ir tiesības saņemt pabalstu kā bēglim par laikposmu, kas kopā ar iepriekš izmaksātā pabalsta laika posmu nepārsniedz 10 mēnešus.

(10) Nepamatoti saņemto vai pārmaksāto pabalstu bēglim vai personai, kurai piešķirts alternatīvais statuss, ir pienākums atmaksāt valsts pamatbudžetā viena mēneša laikā no lēmuma par pārmaksas atgūšanu spēkā stāšanās dienas.

(11) Ja bēglis vai persona, kurai piešķirts alternatīvais statuss, labprātīgi neatmaksā nepamatoti saņemto pabalstu, Valsts sociālās apdrošināšanas aģentūra pabalstu atgūst Administratīvā procesa likumā noteiktajā kārtībā, vēršot piedziņu uz personai piešķirtajiem valsts sociālās apdrošināšanas pakalpojumiem un valsts sociālajiem pabalstiem un ieturot 50% no pakalpojuma un pabalsta summas. Ja personai nav piešķirts valsts sociālās apdrošināšanas pakalpojums vai valsts sociālais pabalsts, pabalsta pārmaksu atgūst tiesu izpildītājs Administratīvā procesa likumā noteiktajā kārtībā.

(12) Ja kopš lēmuma par pārmaksas atgūšanu spēkā stāšanās dienas trīs mēnešu laikā bēglis vai persona, kurai piešķirts alternatīvais statuss, nav darba ņēmēja vai pašnodarbinātā statusā, vai personai nav piešķirts valsts sociālais pabalsts vai valsts sociālās apdrošināšanas pakalpojums, un kopš šā lēmuma spēkā stāšanās dienas trīs mēnešu laikā pārmaksu nav iespējams ieturēt šā panta vienpadsmitajā daļā noteiktajā kārtībā, Valsts sociālās apdrošināšanas aģentūra pārmaksu noraksta un izslēdz no bilances.

(13) Vienreizējā finansiālā atbalsta un pabalsta apmēru, to piešķiršanas un izmaksas nosacījumus un kārtību nosaka Ministru kabinets.”

4. Papildināt likumu ar 70.pantu šādā redakcijā:

“**70.pants. Pasākumi pārcelšanas un pārmitināšanas mehānismu ietvaros**

1. Lemjot par personas atbilstību starptautiskās aizsardzības kritērijiem un tās uzņemšanu pārcelšanas vai pārmitināšanas mehānismu ietvaros, var izmantot Apvienoto Nāciju Organizācijas augstā komisāra bēgļu lietās, Eiropas Patvēruma atbalsta biroja vai citu sadarbības partneru, iesniegto informāciju.
2. Lai pārmitināšanas mehānisma ietvaros persona ieceļotu Latvijā, tai izsniedz vienreizējo ieceļošanas vīzu ar ierobežotu teritoriālo derīgumu normatīvajos aktos noteiktajā kārtībā. Ja personas rīcībā nav derīga ceļošanas dokumenta un to nav iespējams iegūt ar diplomātisko vai konsulāro dienestu starpniecību, viņai izsniedz pagaidu ieceļošanas dokumentu.
3. Pagaidu ieceļošanas dokumenta paraugu un tā izsniegšanas kārtību nosaka Ministru kabinets.
4. Persona ir uzskatāma par patvēruma meklētāju šā likuma izpratnē no dienas, kad ir uzņemta Latvija Republikā pārcelšanas vai pārmitināšanasmehānisma ietvaros un ir iesniegusi iesniegumu.”

5. Papildināt pārejas noteikumus ar 4., 5., 6. un 7.punktu šādā redakcijā:

„4. Grozījumi šā likuma 53.pantā, kas paredz pantu izteikt jaunā redakcijā, nosakot bēglim un alternatīvo statusu ieguvušai personai tiesības saņemt vienreizējo finansiālo atbalstu un pabalstu uzturēšanās izmaksu segšanai, stājas spēkā 2017.gada 1.janvārī.

5. Pabalstus, kurus Pārvalde piešķīrusi līdz 2016.gada 31.decembrim, t.sk. valsts valodas apguvei, izmaksu ar 2017.gada 1.janvāri pārņem Valsts sociālās apdrošināšanas aģentūra.

6. Personai, kurai pabalsts piešķirts līdz 2016.gada 31.decembrim, pabalstu izmaksā lēmumā par pabalsta piešķiršanu noteikto termiņu un uz viņu neattiecas šā likuma 53.panta trešajā daļā minētie nosacījumi.

7. Līdz šā likuma 12.panta trešajā daļā paredzēto Ministru kabineta noteikumu spēkā stāšanās dienai, bet ne ilgāk kā līdz 2017.gada 1.martam, ir spēkā Ministru kabineta 2016.gada 20.septembra noteikumi “Kārtība, kādā veic aizturētā patvēruma meklētāja veselības stāvokļa pārbaudi un sanitāro apstrādi, kā arī reģistrē to rezultātus.”

Iekšlietu ministrs R.Kozlovskis

Valsts sekretāres pienākumu izpildītājs D.Trofimovs

20.10.2016. 10:21

909

V.Kozuliņa, 67 219252

vita.kozulina@pmlp.gov.lv

L.Vijupe, 67219412

liga.vijupe@pmlp.gov.lv